ભાજપના કમલમ સુધી ભ્રષ્ટાચાર ફેલાયેલો હોવાનું જણાવી તેમણે કહ્યું હતું કે, સૌરાષ્ટ્રમાં ખેત તલાવડીના ભ્રષ્ટાચારને કોંગ્રેસ સામે લાવશે. અમરેલીમાં પણ ગત વર્ષે કોંગ્રેસના કાર્યકરોએ ખેત તલાવડીનો ભ્રષ્ટાચાર ખુલ્લો પાડ્યો હતો. આ તકે ધાનાણીએ ભાજપ પર જમીન વિકાસ બેંકના ભ્રષ્ટાચારને લઇને પણ આકરા પ્રહારો કર્યા હતા. ઉલ્લેખનીય છે કે, રાહુલ ગાંધીએ અધ્યક્ષ તરીકેનો પદભાર સાંભળ્યા બાદ કોંગ્રેસ દ્વારા ઝોન વાઇઝ બેઠક યોજી પાયાના કાર્યકરો સાથે સીધો સંપર્ક સાધવામાં આવી રહ્યો છે.